Diari Oficial de la Generalitat Valenciana


Sumari del DOGV 6559, del 06-07-2011 (2011/6940)

Notificació de la sentència dictada en el judici ordinari número 895/2009.
--------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6940


Organisme emissor
:   Jutjat de Primera Instància i Instrucció Número 6 de Sueca

Tipus de document
:   Edicte

Notificació de la sentència dictada en el judici ordinari número 895/2009. [2011/6940]  
Procediment ordinari 000895-/2009-N tractament civil   
De: Banco Bilbao Vizcaya Argentaria, SA.  
Procuradora: Sara Blanco Lleti.  
Contra: Jesús Casado Bartolomé, Noelia Ruiz Blázquez, Jesús Casado Sapiña i María Sapiña Vivo.  
Procurador/a: -  
En aquest procediment de judici ordinari seguit a instàncies del banc Bilbao Vizcaya Argentaria, SA, contra Jesús Casado Bartolomé, Noelia Ruiz Blázquez, Jesús Casado Sapiña i María Sapiña Vivo s'ha dictat la sentència, que, literalment, és com segueix:  
Sentència número 107/10  
Sueca, 13 d'octubre de 2010  
Cristina García Contreras, he vist aquestes actuacions de judici ordinari número 895-09 seguides a instàncies de Banco Bilbao Vizcaya Argentaria, SA, presentades per la procuradora dels tribunals Sara Blanco Lleti, i assistit pel lletrat Ernesto Pérez Broseta contra Noelia Ruiz Blázquez, Jesús Casado Sapiña, Jesús Casado Bartolomé i María Sapiña Vivo (en rebel·lia).  
I. Antecedents de fet  
Primer. El 23 de novembre de 2009 Sara Blanco, procuradora dels tribunals, va presentar una demanda en nom i representació de Banco Bilbao Vizcaya Argentaria, SA, contra Noelia Ruiz Blázquez, Jesús Casado Sapiña, Jesús Casado Bartolome i María Sapiña Vivo, on al·legava els fets i fonaments jurídics que va considerar pertinents i sol·licitava que es dictara sentència per la qual, estimant tota la demanda, es condemnara els demandats a pagar 11.364,09 euros més els interessos de demora pactats al tipus del 20% anual, que es produeix des del 2 de juny de 2009 fins a pagar-ho completament tot, amb imposició expressa de les costes.  
Segon. Una vegada admesa a tràmit la demanda mitjançant una interlocutòria es va disposar la citació a termini del demandat perquè, dins del termini legal, compareguera en les actuacions assistit de lletrat i procurador i contestara a la demanda. Que el 5 de març de 2010 es va declarar la rebel·lia de Jesús Casado Sapiña, Jesús Casado Bartolomé i María Sapiña Vivo i que Noelia Ruiz Blázquez va ser declarada en rebel·lia i se li va notificar el procediment mitjançant edictes.  
Tercer. A l'Audiència Prèvia va comparéixer l'actora sense que comparegueren els demandats, i es va celebrar, segons consta en l'acta. Com que la prova documental era l'única que s'havia proposat es van declarar les actuacions concluses per a sentència.  
Quart. En la substanciació d'aquest judici s'han observat les prescripcions legals i les altres aplicables de manera pertinent al supòsit de les actuacions.   
II. Fonaments jurídics  
Primer. La part actora exercita una demanda contra Noelia Ruiz Blázquez, Jesús Casado Sapiña, Jesús Casado Bartolomé i María Sapiña Vivo on al·lega l'existència d'una pòlissa de préstec per 12.000 euros entre les parts i que no s'han pagat les quotes d'aquest préstec des de febrer de 2007 i es deu la quantitat de 11.364,09 euros. La demandada no ha contestat la demanda.  
Segon. En el cas que ens ocupa de l'única prova practicada en les actuacions (documental que com que no ha sigut impugnada té plena força probatòria d'acord amb els articles 319 i 326 LEC. Article 319. Força probatòria dels documents públics).  
1. Amb els requisits i en els casos dels articles següents, els documents públics compresos en els números 1r a 6é de l'article 317 faran prova plena del fet, acte o estat de coses que documenten, de la data en què es produeix aqueixa documentació i de la identitat dels fedataris i la resta de persones que, si és el cas, hi intervinguen.  
  
2. La força probatòria dels documents administratius no compresos en els números 5é i 6é de l'article 317 als quals les lleis atorguen el caràcter de públics, serà la que establisquen les lleis que els reconega tal caràcter. En defecte de disposició expressa en aquestes lleis, els fets, actes o estats de coses que consten en els referits documents es tindran per certs, a l'efecte de la sentència que es dicte, llevat que altres mitjans de prova desvirtuen la certesa del que documenta.  
3. En matèria d'usura, els tribunals resoldran en cada cas formant lliurement la seua convicció sense vinculació al que estableix l'apartat primer d'aquest article (article 326 LEC 1). Els documents privats fan prova plena en el procés, en els termes de l'article 319, quan la seua autenticitat no siga impugnada per la part a qui perjudiquen.  
  
2. Quan s'impugnara l'autenticitat d'un document privat, el que ho va trobar presentat podrà demanar la confrontació pericial de lletres o proposar qualsevol altre mitjà de prova que resulte útil i pertinent a este efecte.  
Si de la confrontació o d'un altre mitjà de prova es desprenguera l'autenticitat del document, es procedirà d'acord amb el que preveu l'apartat tercer de l'article 320. Quan no es poguera deduir l'autenticitat o no s'haguera proposat cap prova, el tribunal ho valorara d'acord amb les regles de la sana crítica.  
3. Quan la part a qui interesse l'eficàcia d'un document electrònic ho demane o s'impugne la seua autenticitat, es procedirà d'acord amb el que estableix l'article 3 de la Llei de Firma Electrònica.  
D'acord amb això, en aquest cas queda acreditat a través dels documents aportats l'existència del contracte de préstec entre les parts i l'impagament de les quotes d'aquest així com la quantitat deguda.  
Tercer. Atés que els demandats ha sigut condemnats a pagar una quantitat liquida, aquests han de fer front als interessos que en aquest cas seran interessos de demora pactats al tipus del 20% anual que es meriten des del 2 de juny de 2009 fins al complet pagament.  
Quart. Quant a les costes l'article 394 estableix que en la primera instància dels processos declaratius les costes s'imposaran a les parts que hagueren vist desestimades totes les seues pretensions, imposant-se en aquest cas les mateixes als demandats.  
Vistos els articles esmentats i tots altres que hi són aplicables de manera general i pertinent.  
III. Dispositiva  
Estime de manera íntegra la demanda presentada per la procuradora dels tribunals Sara Blanco Lleti, en nom i representació de Banco Bilbao Vizcaya Argentaria, SA, contra Noelia Ruiz Blázquez, Jesús Casado Sapiña, Jesús Casado Bartolomé i María Sapiña Vivo i els condemne a pagar 11.364,09 euros més els interessos de demora pactats al tipus del 20% anual que s'estan produint des del 2 de juny de 2009 fins a pagament complet.  
Amb la imposició expressa de les costes als demandats.  
Notifiqueu aquesta resolució a les parts i feu-los saber que pot ser objecte d'un recurs en apel·lació, davant de l'Audiència Provincial de València; caldrà preparar el recurs mitjançant un escrit que es presentarà en aquest Jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen.  
De conformitat amb el que disposa la Llei Orgànica 1/2009, de 3 de novembre, complementària de la llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial, en la seua disposició addicional quinzena article 7, és requisit indispensable per a l'admissió de determinats recursos la constitució d'un dipòsit previ, fins i tot en els recursos que s'interposen, presenten, anuncien o preparen després de l'entrada en vigor de la Llei Orgànica 1/2009, enfront de resolucions notificades amb anterioritat; corresponent els dipòsits següents: 00 civil reposició (25 euros), 01 civil revisió resolucions secretari judicial (25 euros), 02 civil apel·lació (50 euros), 03 civil queixa (30 euros), 04 civil extraordinaris per infracció processal (50 euros), 05 civil precisió sentència ferma a instàncies de rebel (50 euros i 06 civil cassació (50 euros).  
Aquesta és la meua sentència, que es portarà al llibre que corresponga, i de què la secretària estendrà la testimoniança oportuna, que, jutjant definitivament en primera instància, pronuncie, mane i firme.  
I atés que el demandat esmentat, Noelia Ruiz Blázquez, es troba en parador desconegut, s'expedeix aquest edicte a fi que valga de notificació de forma deguda.  
  
Sueca, 16 de maig de 2011.- La secretària judicial: Ana M.ª Pellicer Climent.